Diari Oficial de la Generalitat Valenciana


Sumari del DOGV 9285, del 24-02-2022 (2022/1103)

RESOLUCIÓ de 3 de febrer de 2022, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer Carretera de Cuenca, de Torrebaja, per a destinar-lo a Oficina Comarcal Agrària del Rincón de Ademuz.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9285

Data del DOGV
:   24-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1103


Data del document
:   03-02-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de febrer de 2022, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer Carretera de Cuenca, de Torrebaja, per a destinar-lo a Oficina Comarcal Agrària del Rincón de Ademuz. [2022/1103]  
L'Ajuntament de Torrebaja, en acord plenari de 26 de juliol de 2021, va aprovar la cessió d'un immoble de 166 m² de superfície, situat al carrer Carretera de Cuenca, núm. 56, de la localitat, per a destinar-lo a Oficina Comarcal Agrària del Rincón de Ademuz.  
A proposta de la Sotssecretaria de la Conselleria d'Agricultura, Desenvolupament Rural, Emergència Climàtica i Transició Ecològica de data 16 de novembre de 2021, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic administratiu i adscrit a la Conselleria d'Agricultura, Desenvolupament Rural, Emergència Climàtica i Transició Ecològica, a qui correspon la seua administració, defensa i conservació.  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament de Torrebaja de l'immoble de 166 m² de superfície construïda situat al carrer Carretera de Cuenca, núm. 56 (58, segons registre de la propietat), que confronta, per davant, amb el carrer Carretera de Cuenca; pel fons, amb la parcel·la 8399220, 8399219; per la dreta, amb la parcel·la 8399204, 8399207, i per l'esquerra, amb la parcel·la 8399204.  
Consta inscrita en el Registre de la Propietat de Chelva, en el tom 268, llibre 11, foli 67, finca de Torrebaja 1649, inscripció 1a.  
Referència cadastral: 0201298SH4887Q6437JM  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió realitzada per l'ajuntament de Torrebaja és amb la condició de destinar l'immoble a oficina comarcal agrària.  
  
Tercer  
En cas d'incompliment dels fins per als quals se cedeix l'immoble una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, aquesta tramitarà el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Quart  
L'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic administratiu i adscrit a la Conselleria d'Agricultura, Desenvolupament Rural, Emergència Climàtica i Transició Ecològica a qui correspon les competències demanials sobre aquest, incloent-hi la seua administració, defensa i conservació, i procedir a la seua inscripció en el registre de la propietat i el cadastre a nom de la Generalitat.  
  
  
Cinqué  
Notificar aquesta resolució a l'ajuntament cedent, així com a la conselleria proponent, i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de notificar-se, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haja conegut, de conformitat amb el que es disposa en l'article 44 de l'esmentada Llei 29/1998.  
  
  
València, 3 de febrer de 2022.- El conseller d'Hisenda i Model Econòmic: Vicent Soler i Marco.